 Sida muuqata, inta badan dadka reer Soomaliland waxay rabaan in xisbiga Kulmiye talada dalka sii hayo, inkastoo khaladaad badan oo saxid u baahani jiraan, tanina waa mid ka dhalatay jiritaanka dareen ku baahsan bulshada dhexdeeda oo ah in aan cadawgooda koobaad ahayn dawlad aan sidii loo rabay wax u wada qaban ee ay tahay dhibaatada u weyn ee dalkan ku habsatay iyo halista ugu weyni ee ay tahay in dalkan iyo dadkan laga badbaadiyaa mid ka imanaysa wakiilo iyo mucaarad magan u ah danaysiga iyo hoggaaminta liidata ee Guddoomiye Cirro. 